Kamenk (lidn, Venäma)

Kamenk () om Venäman lidn da lidnankund Penzan agjan keskuzpalan päivlaskmas. Se om Kamenkan rajonan administrativižeks keskuseks da palaks.

 Istorii 
Eländpunktan aluz om pandud amuiženno kiviženno bradindsijanno 18. voz'sadan augotišes kuti žilo nügüdläiženke nimenke. Žilon toine nimi oli Dmitrijevskoje ph. Dmitrii Salonikilaižen jumalanpertin mödhe, mainitaškanzihe vspäi 1717. Kätihe rajonan keskuseks vl 1928, radnikžiloks vn 1944 15. päiväl kezakud. Se sai lidnan statusad vn 1951 sulakun 18. päiväspäi.

Kamenk šingotase maižanduztehnikan tegimel«Belinsksel'mač»-tegimen sait (bsm.sura.ru). , sauvondmaterialiden pästandal (savič, raudbetontegesed, putegesed), sömtegimištol (järed sahartegim, voitegim, leibtegim, oludtegim, surintegim, maploduiden konservedheotand).

 Geografijan andmused 
Lidn sijadase rajonan keskuzpalan pohjoižes, Atmis-jogen hural randal tobjimalaz ( 114 km pitte, Mokšan üläjoksmusen hura ližajogi), 180 m ü.m.t. keskmäižel korktusel.

Matkad Penzhasai om kuz'kümne koume kilometrad päivnouzmha orhal, 80 km avtotel vai 86 km raudtel. Toižed lähembaižed lidnad oma Belinskii 49 km suvipäivlaskmha orhal vai 55 km avtotedme, i Alalomov 46 km lodeheze-pohjoižhe orhal, 73 km avtotedme vai raudtedme. «Penz — Tambov»-avtote ümbärdab lidnad suvespäi.

Belinskai-raudtestancii () radab lidnan keskuzpalas «Penz — Moršansk»-raudtekeskustal vspäi 1874, edel voziden 1918..1925 stancijan nimituz oli Vojeikovskai (ven. Воейковская). Toine stancii om Sel'maš raudteplatformanke, om avaitud vspäi 1958.

 Tobmuz 
Kamenk om lidnankundan üks'jäižeks eländpunktaks. Lidnankundan pind — 31,82 km².

Edeline lidnan Administracijan pämez' om Väčeslav Moiseev (kül'mku 2019 — sügüz'ku 2021).

 Eläjad 
Vl 1939 lidnan ristitišt oli 8 265 eläjad. Vn 2010 Venäman rahvahanlugemižen mödhe lidnan eläjiden lugu oli 39 577 ristitud, rajonan kaks' koumandest, vn 2021 — 33 491 ristitud. Vl 2017 lidnan ristitišt oli 36 566 eläjad. Kaikiš suremb lidnan ristitišt oli 45..46 tuhad eläjid vll 1995−1998 (46 700 rist. vl 1996).

Rahvahad (ozutadud rahvahudenke vl 2010): venälaižed — 88,4 %, totarlaižed — 4,9 %, toižed rahvahad — 6,7 %.

Ortodoksižen hristanuskondan kaks' jumalanpertidKamenkan pühäpertid sobory.ru-saital.  ratas lidnas: ph. Dmitrii Salonikilaižen i ph. Aleksandr Nevalaižen. Islaman pühäpert' om avaitud vspäi 1999.

 Openduz 
Lapsiden opendusen aluzkundad oma nell'toštkümne nomeruidud päivkodid (nomer 1..6, 9, 11..16, 18), aluzškol nomer 10, seičeme keskškolad (nomer 1, 2, 4, 5, 7..9), ehtal'ne škol nomer 1, rajonan lapsiden da norišton sädamižen šingotesen keskuz, rajonan čomamahtoiden škol, kaks' sportškolad (nomer 1 i Dorožnik «Tesauvoi»).

Kamenkan tehmižtehnologijoiden da edheotaikundan tehnikumKamenkan tehmižtehnologijoiden da edheotaikundan tehnikuman sait (kamptp.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan Administracijan lehtpoled rajonan kamenka.pnzreg.ru-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Penzan agjan lidnad
*